Tato kniha je Vám k dispozici zdarma. Mimo jiné z tohoto důvodu neprošla korekturami a redakčními úpravami nakladatele, stejně tak výsledná elektronická podoba knihy nebyla detailně kontrolována. To znamená, že kniha může obsahovat gramatické, stylistické a jiné chyby. Omlouváme se za ně.

A abychom nezapomněli: to, že je kniha zdarma neznamená, že k ní nemá práva konkrétní autor. Než ji případně zveřejníte na svém webu, tak si to prosím ověřte.

Štefan Barassó

Pentagram

www.palmknihy.cz

© Palmknihy s.r.o. 2000-2013

Pentagram

Pentagram

Štefan Barassó

Publikováno s laskavým svolením autora.

Zdroj www.webpark.sk/putnik,

mail reader@szm.sk

Ako každý pondelok večer aj dnes sa Ruth rozhodla navštíviť plaváreň. Bol to jej zvyk odkedy mala štrnásť rokov a prerušila ho len zriedka. V plavárni, ktorú navštevovala najčastejšie, bola už každému známa. Rada trávila svoje voľné chvíľe vo vode. Ostávala v bazéne aj keď v ňom bola už sama. Často sa vracala domov neskoro v noci. Jej práca jej to umožňovala. Bola profesionálnou fotografkou v jednom renomovanom časopise. Vždy stačilo, keď dve až tri hodiny pobehala po meste a urobila niekoľko snímok. Bolo to pre ňu veľmi výhodné zamestnanie, hlavne kvôli voľnému času.

Na plaváreň prišla krátko po ôsmej. Zdržala sa totiž s priateľmi na oslave narodenín. Odišla z nej predčasne kvôli svojmu zvyku. V bazéne bolo ešte pomerne veľa ľudí a preto najprv chvíľu pobudla v malom bare. O hodinku, kež už ľudia začali odchádzať ona išla do šatne a prezliekla sa do plaviek. Voda v bazéne bola príjemne teplá. Čas pre ňu plynul rýchle, keď plávala. Ani nevedela ako a plaváreň sa začala zatvárať. Neveriacky sa pozrela na veľké hodiny a smutne si vzdychla. Boli už dve hodiny po polnoci. Rýchlo vyšla von z priestoru bazéna a prezliekla sa. Nočný strážnik za ňou zamkol dvere a zaželal jej dobrú noc. Opätovala mu to širokým úsmevom.

Zamierila na parkovisko ku svojmu autu. Na okolí už nebolo nikoho. Nebola z toho nijak nervózna, lebo to bolo rovnako každý týždeň. Strčila kľúč do štartéra a pokrútila. Motor naskočil, no hneď nato sa ozval praskot a auto stíchlo. Skúsila ho prebrať k životu ešte niekoľkokrát, no bezvýsledne. Nahnevane zahrešila a udrela do volantu. Spomenula si, že pred mesiacom mala problémy so zapaľovaním a odniesla auto do takej špinavej opravovne. Pomyslela si, že určite vymenili nejaké súčiastky za staré. Nahnevane vystúpila a pobrala sa smerom k vchodu do metra. Auto bude musieť počkať do rána, lebo teraz nemala chuť volať na odťahovú službu.

Nemal chuť ísť do márnice pešo a preto si stopol taxík. Do márnice prišiel o dve hodiny vynervovaný, pretože ako predpokladal skončil v zápche. Nemohol ani vystúpiť, lebo ostali stáť práve v tunely. Komisár ďakoval Bohu, že taxík mal klimatizáciu.

Pomaly sa vrátil k autu. Bolo už viac ako pol dvanástej. Chcel sa ešte zastaviť v jednej kaviarni, no radšej sa rozhodol ísť vyspať.